SARV Regulasies: Rolle vir Leerlingverpleeghulpe
Goewermentskennisgewing No. R. 1833
No. R. 1649
No. R. 2211
No. R. 819
No. R. 1128
No. R. 705
No. R. 1130 (slegs in Engels gepubliseer)
Regulasies Betreffende Rolle vir Leerlingverpleeghulpe
Die Minister van Gesondheid het kragtens Artikel 11(1) van die Wet op Verpleging, 1957 (Wet 69 van 1957), soos gewysig, sy goedkeuring geheg aan die volgende regulasies betreffende rolle vir leerlingverpleeghulpe wat deur die Suid-Afrikaanse Verpleegstersraad gemaak is:
Besonderhede wat op die rolle aangebring moet word
1. Die volgende besonderhede met ten opsigte van elke leerlingverpleeghulp op die rol aangebring word:
(c) datum van aanvangs van opleiding;
Toelating tot die rolle
2. (1) 'n Aansoek om inskrywing in die vorm van Bylae A (tesame met die applikant se geboortesertifikaat in die geval van 'n blanke leerling) en 'n bedrag van twee-en-tagtig rand en ses-en-veertig sent (R82,46),BTW uitgesluit moet binne twee (2) maande vanaf die datum van aanvangs van opleiding by die raad ingedien word. Indien die aansoek later ingedien word, word slegs die opleiding wat twee (2) maande voor die datum van indiening deurloop is, erken.
(2) In die geval van 'n gekleurde of Indiër of Bantoe leerling, moet die name wat in die aansoek aangegee word, die name wees wat op die identiteitsdokument of bewysboek verskyn.
(3) 'n Sertifikaat van inskrywing word uitgereik in 'n vorm deur die raad bepaal.
Skrapping uit die rolle
3. Die naam van 'n leerling word uit die rol geskrap-
(2) by staking van opleiding om enige rede voor voltooiing, insluitende 'n oorplasing na 'n ander opleidingskool. Die persoon in beheer van die opleidingskool moet 'n kennisgewing van staking van opleiding indien in 'n vorm deur die Raad bepaal;
(3) by voltooiing van opleiding. Die persoon in beheer van die opleidingskool moet 'n kennisgewing van voltooiing van opleiding indien in 'n vorm deur die Raad bepaal;
(4) op 'n raadsbesluit ingevolge die Wet.
Weerinskrywing op die rolle
4. (1) 'n Aansoek om weerinskrywing en 'n bedrag van twee-en-tagtig rand en ses-en-veertig sent (R82,46),BTW uitgesluit moet binne twee (2) maande na die datum van hervatting van opleiding ingedien word in die vorm van Bylae A. Indien die aansoek later ingedien word, word slegs die opleiding wat twee (2) maande voor die datum van indiening deurloop is, erken.
(2) 'n Sertifikaat van weerinskrywing word uitgereik in 'n vorm deur die Raad bepaal.
5. 'n Leerling moet die Raad skriftelik in kennis stel van 'n naamsverandering deur huwelik of ander wetsproses. Die Raad kan dokumentêre of ander bewys van die verandering aanvra. In die geval van 'n huwelik, moet die huweliksertifikaat ingedien word. Dokumente word terugbesorg.
Toepassing op die gebied Suidwes-Afrika
6. Hierdie regulasies is ook in die gebied van toepassing.
AANSOEK OM INSKRYWING OF WEERINSKRYWING AS 'N LEERLINGVERPLEEGHULP
Rasse-indeling ingevolge die Bevolkingsregistrasiewet, 1950(1)
Datum van aanvangs/hervatting(2) van opleiding
Was u voorheen by die raad as 'n student geregistreer of as 'n leerling ingeskryf
Handtekening van leerling
Naam van opleidingskool
Handtekening van persoon in beheer van opleidingskool
(1) Meld 'Blank' of 'Gekleurd' of 'Indiër' of 'Bantoe'.
(3) Indien die antwoord op enige van die vrae 'ja' is, moet volle besonderhede saam met die aansoek ingedien word.
Hierdie Web weergawe van hierdie regulasies © 2012 S A Raad op Verpleging.